經數: 一六六八

經名: 釋摩訶衍論卷第六

頁數: 六四一

上      欄

量故. 於契經中名離妄想解決定了知實

際實性性義. 四者自性淸淨心義. 本覺般若

無豆性功德自然本有非得他力. 遠離塵

累契中實故. 於契經中名本有明白離邊

中中性義. 五者常樂我淨義. 本始二覺從無

始來遠離四障. 圓滿四種自然德故. 於契

經中名如來正覺自然性德遠離炎幻不修

行性義. 六者淸□不變自在義. 二種本覺譬

如明鏡之南北相具隨違故. 於契經中名

具足隨順逆違無□陀羅尼全遍性義. 是名

爲六. 如本從本已來唯性自滿足一切功

德. 所謂自體有大智慧光明義故. 遍照法

界義故. 眞實識知義故. 自性淸淨心義故. 常

樂我淨義故. 淸□不變自在義故. 廣大圓滿

自性本德契經中作如是說. 自性功德本數

之名有十七者. 於初二中各開二種. 於次

二中各開三種. 於後二中如其次第開

四三故. 復次淸淨心地無垢陀羅尼契經中

作如是說. 自性功德本數之名有二十五

者. 最後一中開十一故. 如是三數別相云

何. 馬鳴菩薩摩訶衍論本數名字. 爲欲顯

示名略義廣總持相故. 是故攝散總立爲

六. 復次所依別本總持說故. 復次名字數多

迷眞實故. 以此義故總立爲六. 言十七

者名字云何. 一者大智慧義. 二者大光明義.

三者遍一法界義. 四者照一法界義. 五者眞

實義. 六者識義. 七者知義. 八者自性. 九者

淸淨義. 十者心義. 十一者常義. 十二者樂義.

十三者我義. 十四者淨義. 十五者不義. 十六

中     欄

者變義. 十七者自在義. 是名十七. 言二十

五者名字云何. 所謂前數不功德中開八種

故. 變功德中開二種故. 言二變者. 一者上

流轉變. 二者下流轉變. 言八不者. 中觀論

中如分明說

已說有名數量功德分. 次說無名過量功德

分. 本覺體中自性功德無量無邊. 離於言量

過於心行. 以何義故. 止於數量作如是

部. 本有功德雖無有量不出三數. 故擧

本耳. 如本具足如是過於□沙故. 如是無

量無邊功德各各別別有體相耶. 唯一心量

無別法體. 唯一心量終不離心. 所以者何.

心法雖一而有二種陀羅尼在用故. 云何

爲二. 一者自不離彼陀羅尼自在. 二者彼不

離自陀羅尼自在. 是名爲二. 如本不離故. 如

是性德從無始來. 一向妙有非遣除法. 所

以者何. 自性自性非他俱故. 如本不斷故.

如是一切功德唯一自作一. 終異自不能

作一. 所以者何. 一法界故. 如本不異故. 如

是深理一切薩一切二乘一切凡夫. 心不

思惟. 言不論量. 絶之又絶. 遠之又遠. 如本

不思議故. 三人非境當何人之言思境界. 唯

大覺者乃自軌則. 如本佛法故. 如是無量性

之功德. 從具縛地乃至無上大覺智地. 具

足圓滿無所少闕. 所以者何. 如是諸德從

無始來自然本有. 非假緣力而建立故. 如

本乃至滿足無有所少義故. 名爲如來藏

亦名如來法身故

已說圓滿功德門. 次說問答決疑門. 就此

下       欄

門中卽有二門. 云何爲二. 一者發起略問

難違門. 二者發起廣答解釋門. 問者難意其

相云何. 謂擧說文相違前後雜亂審其理

故. 前後之文云何相違. 所謂眞如決擇分中

作如是說. 心眞如是. 卽是一法界大總相法

門體. 所謂心性不生不滅. 一切諸法唯依妄

念而有差別. 若離心念則無一切境界之

相. 是故一切法從本已來離言說相. 名離

字相. 離心緣相. 畢竟平等無有變異不可

破壞. 唯是一心故名眞如. 自相大義決擇分

中作如是說. 從本已來性自滿足一切功

德. 所謂自體有大智慧光明義故. 遍照法

界義故. 眞實識知義故. 自性淸淨心義故. 常

樂我淨義故. 淸□不變自在義故. 具足如是

過於□沙不離不斷不異不思議佛法. 乃至

滿足無有所少義故. 名爲如來藏. 亦名如

來法身. 如是相違故以爲難. 如本問曰上

說眞如其體平等離一切相云何復說體有

如是種種功德故

已說發起略問難違門. 次說發起廣答解釋

門. 就此門中卽有二門. 云何爲二. 一者是

總. 二者是別. 於總門中卽有二種. 云何爲

二. 一者眞如總. 二者生滅總. 如其次第差

別之相等同一味唯一眞如者. 卽是眞如總.

謂雖自相大義門中作如是說. 具種種德

過於□沙. 而是生滅門之界量. 非眞如門.

眞如門中無差別相. 平等平等一相一味. 獨

存眞如淨法界故. 以此義故無相違過. 自

經數: 一六六八

經名: 釋摩訶衍論卷第六

頁數: 六四二

上     欄

此已下作其緣由決斷疑惑. 以無分別離

分別相是故無二者. 眞如門中唯有同同

無異異故. 自此已下釋生滅總. 於此文中

卽有二種. 云何爲二. 一者是問. 二者是答.

有廣略故. 二重問答不同應知. 初重問答

其相云何. 復以何義得說差別者. 卽是開

問. 謂若諸法從本來. 平等平等一味一

相獨存眞理無二體者. 復有何法而非平

等. 以之爲依建立差別. 卽是擧異門以疑

異門焉. 自此已下發起答說決斷此疑.

文相可見. 以依業識生滅相示者. 卽是總

答. 謂眞如門中無過□沙一切染法以爲所

治無能治之過於□沙一切淨法以爲對量.

是故眞如門中作如是說. 一切諸法平等平

等. 一味一相無有體等焉. 而此生滅門中

所治染法無量無邊. 能治之淨法亦無量無

邊. 是故生滅門中作如是說. 本覺體中具

種種德. 無量無邊過□沙等焉. 卽是大意.

次當作釋別別散說. 所言依者. 卽是根本

無明他地. 一切染法之所依故. 所言業者. 卽

是業相. 所言識者. 轉等諸識. 生滅相者. 門

之總稱. 所言示者. 相反顯示. 此中以字遠

流應至於三字. 如是三法功德之起當緣

由故. 已說略說分. 次說廣說分. 就此分

中卽有二種. 云何爲二. 一者是問. 二者是

答. 此中問略答廣應知. 此云何示者. 卽是詰

問. 所謂詰問其所由故. 自此已下直答此

問. 此答釋中卽有三種. 云何爲三. 一者自宗

正理. 二者非道邪行. 三者具擧對量. 是名爲

中    欄

三. 如其次第. 說相應觀. 以一切法本來唯

心實無於念者. 卽是第一自宗正理. 所謂

法性從無始來唯是一心. 無一一法而非

心故. 而有妄心不覺起念見諸境界故

說無明者. 卽是第二非道邪行. 所謂總擧

本上之諸無明住地故. 自此已下直顯具擧

□量差別. 如上所說平覺體中六相功德. 各

個待觀何等過患. 以之爲對建立顯示. 所

謂根本無明熏習一心之海. 發起業等種種

諸識. 隱覆般若實智之明. 增長愚癡迷亂之

闇. 卽是不覺無明之界量明以之爲對. 一

之性寂滅無起. 卽是本覺惠明之安立德

故. 建立顯示. 如本心性無起卽是大智慧光

明義故故. 自此已下顯第二德. 文相可見.

如是妄心起見達境. 一向唯轉盤虛妄境中.

不能通達眞實境界. 所以者何. 眞僞相違

不契當故. 如本落心起見則有不見之相

故. 自此已下明遍觀義. 而眞實心離轉見

故. 通達諸法無所不至. 無所不當無所

不盡. 所以者何. 眞實智見離能見所見之

邊見. 故如本心性離見卽是遍照法界義故

故. 自此已下明第三德. 所謂若心有動轉

相. 卽是無明熏習氣故. 虛妄轉明以之爲

對. 心性寂靜無有喧動. 正直無有顚倒

之解. 卽是實智之照. 隨順道理無倒建立

顯示. 如本若心有動非眞識智故. 自此已

下顯第四德. 所謂妄法從無始來. 無自體

明以之爲對. 自性淸淨本有功德建立顯示.

如本無有自性故. 自此已下顯第五德. 所

下      欄

謂妄法四相之所遷故非常. 三種苦俱轉故

非樂. 二種自在無故非我. 一道淸淨無故非

淨. 此四種過以爲對量. 本覺體中四種功德

建立顯示. 如本非常非樂非我非淨故. 自此

已下顯第六德. 所謂妄法燒眞心故. 是故

名熱. 又是惱亂諸衆生故. 是故名惱. 破

滅變德令不作故. 是故衰變. 由此事故

一切衆生不得自在. 是故亦名爲不自在.

待觀此事以爲對故. 淸□不變自在之德建

立顯示. 如本熱惱哀變則不自在故. 自此已

下顯示無邊功德相義. 所謂若所對治染法

無量無數. 以能治之淨法亦無量無邊故.

如本乃至具有過□沙等妄染之義對此

義故心性無動則有過□沙等諸淨功德

相義示現故. 自此已下結圓滿德. 所謂若

一心法有動轉相. 更前見境有可緣者. 能

見之心所見之境二差別故. 本覺功德則不

圓滿. 而本性德雖過□沙. 唯一心量終無

二體. 於一法界其量等故. 是故圓滿自性功

德. 結縛解脫之二位中. 常□具足名爲法身.

名如來藏. 如本若心有起更見前法可念

者則有所少如是淨法無量功德卽是一心

更無所念是故滿囚名爲法身如來之藏

故. 染淨數量平等決擇依何契經所解釋

耶. 所謂文殊師利善巧方便相似譬喩大陀

羅尼經. 彼契經中如何說耶. 謂彼經中作如

是說. 爾時文殊師利承佛神力. 卽說□[&FFFF]#

南頌曰

經數: 一六六八

經名: 釋摩訶衍論卷第六

頁數: 六四三

上     欄

譬如阿只多    遮那尸帝樹

其果多無數    表實有十等

染淨數量等    亦應如是知

行者依此喩    可了眞妄理

今此經文爲明何義. 爲欲顯示假當待實

眞定賴妄. 無有獨狐自立法故. 所言表者

喩於何法. 謂喩妄法. 妄假無實如果外故.

所言實者喩於何法. 謂喩眞法. 眞實無假

如果中故. 云何名爲十種等耶. 一者數等

表實. 契當其數等故. 二者塵等表實. 細末配

其數量等無差別故. 三者量等表實. 稱量

終無差別輕重等故. 四者色等表實. □量

同白色故. 五者香等表實. 熏習其香等故. 六

者味等表實. □食無差別故. 七者觸等表

實. 觸身等無差別故. 八者本等表實. 同

依樹木出故. 九者俱等表實. 一時無前後

故. 十者同等. 終一味故. 是名十等. 擧喩合

法說相明故不須重釋. 復次若鈍根者不

達此事. 依功德黑暗之譬喩應知等意

亡說顯示自相大義門. 次說顯示自用大義

門. 此中六門. 如其次第應審觀察. 言本願

無盡門者. 淸淨僧那阿世耶. 廣大圓滿無邊

際故. 謂諸如來無量無邊不可思議不可稱

量微塵數劫中. 興十方世界之微塵數量

大慈悲心海. 修十方世界之微塵數量大圓

滿因海. 攝十方世界之微塵數量一切衆生

海. 立十方世界之微塵數量廣大誓願海. 成

十方世界之後塵數量大自在果海故. 所以

者何. 以如實知同一無異相續義故. 如本

中     欄

復次眞如用者所謂諸佛如來本在因地發

大慈悲修諸波羅蜜. 攝化衆生立大誓願.

盡欲度說等衆生界. 亦不限劫數盡於未

來. 以取一切衆生如己身故故

已說本願無盡門. 次說離相不替門. 言離

相不著門者. 於所作中遠離所作不生著

故. 謂諸如來雖發無量無邊大悲攝化一切

□沙衆生. 而諸如來無一一佛而攝生故. 所

以者何. 如實了知一切衆生及與自身. 唯

一眞如唯一法身. 無有增減無差別故. 如

本而亦不取衆生相. 此以何義. 謂如實

知一切衆生及與己身眞如平等故

已說離相不著門. 次說能所平等門. 言能

所平等門者. 入法體用理智平等無差別

故. 謂法身應化之三身. 及實實假假之二理.

平等一體無差別故. 自性本身及枝末身.

一等一體無差別故. 能證正智所證如理.

平等一體無差別故. 以一體故無有二體.

無二鴨故亦無一體. 無二無一亦無無耳.

以此義故自然本性. 具足功德不假他力.

甚深而妙契經中作如是說. 爾時文殊師

利卽白佛言. 云何名爲異異異相. 云何名

爲同同同相. 佛言所言異異異相者. 卽是無

明. 所言同同同相者. 卽是明法. 如是二法

如牛兩角. 對治之相非消融體如兩空絶.

是故此二法名曰爲非觀僞法. 於此文殊

師利卽承佛神力. 卽從坐起白佛言. 世尊

云何名爲非觀僞法. 其相可說耶不可說

耶. 以何爲門應覺知耶. 爾時世尊卽告文

下     欄

殊師利言. 我諸一切契經海中作如是說. 異

者無明同者明者. 爲欲度說愚癡凡夫權

無此說. 而今日爲汝眞實言說. 文殊師利.

所言非觀僞法者. 同異歸同. 同同歸空. 空

空歸絶. 乃至度說故. 如本以有如是大方

便智除滅無明見本法身自然而有不思

議業種種之用卽與眞如遍一切處故

已說能所平等門. 次說無明現應門. 言無

相現應門者. 自性身體空寂無像. 能現諸

像. 譬如[&FFFF]#角自體空無. 善能出生一切角

故. 謂法身佛唯是一一. 唯是寂寂. 亦非一

一. 亦非寂寂心行處滅. 言語道斷. 滅滅斷

斷唯阿作阿故. 所以者何. 諸佛如來唯自自

身無他身故. 而諸衆生見聞得益. 自心量

中獲得利益. 法身體中無有關故. 如本又

亦無有用相可得. 何以故. 謂諸佛如來唯是

法身智相之身. 第一義諦無有世諦境界

離於施作. 但隨衆生見聞得益故說爲用

故

已說無相現應門. 次說隨見[&FFFF]#細門. 就此

門中卽有二門. 云何爲二. 一者應身用相

差別門. 二者報身用相差別門. 初門云何. 所

謂一切凡夫二乘. 不能了達一切諸法唯

一心之量甚深宗故. 依遍分別妄想事識.

見應化身作外量解. 不能通達無有分

界. 分分轉故. 如本此用有二種. 云何爲二.

一者依分別事識凡夫二乘心所見者名爲

應身. 以不知轉識現故見從外來取色分

齊不能盡知故故. 次門云何. 所謂從初

經數: 一六六八

經名: 釋摩訶衍論卷第六

頁數: 六四四

上       欄

信解乃至金剛一切菩薩. 明了通達一切

諸法唯一心量甚深宗故. 依彼業識見報身

佛. 作唯識宗. 通達依正無分齊故. 如本

二者依於業識. 謂諸菩薩從初發意. 乃至

菩薩究竟地心所見者名爲報身. 身有無

量色. 色有無量相. 相有無量好. 所住依果

亦有無量種種莊嚴. 隨所示現. 卽作有邊

不可窮盡離分齊相. 隨其所應常能住

持不毁不失故. 自此已下顯示報應之差別

相. 所言報者. 具勝妙因受極樂果. 自然自

在決定安樂. 遠離苦相名爲報. 如本如

是功德. 皆因諸波羅蜜等. 無漏行熏及不思

議熏之所成就. 具足無量樂相故說爲報

故. 所言應者. 隨順機根而不相違. 隨時

隨處隨趣出現. 非安樂相故名爲應. 如本

又凡夫所見者是其[&FFFF]#色. 隨於六道. 各見不

同種種異類非受樂相故說爲應故. 自此

已下更作重釋明前所說. 所謂位位各各

見佛增減別故. 此義云何. 若三賢位諸菩薩

者. 信眞如故. 分見報身. 觀知色相無分際

量. 而此菩薩不能雄脫分別之心. 所以者

何. 以未得入眞如位故. 如本復次初發意

菩薩所見者. 以深樂信眞如法故. 少分而

見知彼色相莊嚴等事. 無來無去. 離於分

齊唯依心現不離眞如. 然此菩薩猶自分

別以未入法身位故故. 若得十地諸菩薩

者. 如其次第轉勝究竟. 如本若得淨心所

見微妙其用轉勝乃至菩薩地盡見之究

竟故. 若佛果中業識本種無所有故. 能見

中      欄

所見亦復空無. 所以者何. 一切諸佛眞如眞

如平等平等. 法身法身平等平等. 無此無依

無我無他. 無大無小無高無下. 無無無

有戱論都盡慮知亦空. 唯一大空眞如本智.

服遮伽利娑那提衣. 於鍵尸多陀摩宮. 自

性身坐獨存無二故. 如本若離業識則無

見相以諸佛法身無有彼此色相迭相見

故. 何故應身章中作如是說. 依分別事

識而見彼佛. 報身章中作如是說. 依於業

識而見彼佛爲欲顯示隨識[&FFFF]#細所見佛

身隨鹿細故

已說隨見[&FFFF]#細門. 次說問答決疑門. 於此

有二. 云何爲二. 一者是問. 二是答. 答說

分中卽有五門. 云何爲五. 一者法身出現色

相門. 二者顯示智身形相門. 三者顯示法身

形相門. 四者廣大圓滿無際門. 五者不可思

議殊勝門. 是名爲五. 如其次第說相可觀.

問者意樂其相云何. 所謂問者作如是疑.

剋其法身眞實自體. 湛湛慮絶寂寂名斷. 色

相作業由護而有. 無相現應決擇分中作如

是說. 法身無相能現色相. 若能出現種種

色相. 不可言說法身空寂離色像域. 如是

疑故發起此問. 如本問曰若諸佛法身離於

色相者云何能現色相故. 自此已下卽決

此疑. 言法身出現色相門者. 自性法身能

爲色相作所依止. 善出色相無障□故.

所以者何. 能依色法所依心法. 從無始來平

等平等無有二體. 唯一心量故. 如本答曰

卽此法身是色體故能現於色所謂從本已

下     欄

來色心不二故. 言顯示智身形相門者. 以

智攝色無一一色而非智故. 說名智身. 如

本以色性卽智依故色體. 無形說名智身故.

言顯示法身形相門者. 以色攝智. 無一一

智而非色故說名法身. 如本以智性卽色

故說名法身故. 言廣大圓滿無際門者. 如

是二身所現色相. 等遍一切衆生界一切非

情界一切虛空界一切涅盤界一切如來界

中. 無所不通. 無所不至. 無所不當. 無

所不會. 無所不作. 亦無分際. 亦無障□.

純純一一無相亂故. 如本遍一切處所現

之色無有分際隨心能示十方世界無量

菩薩無量報身無量莊嚴各各差別皆無分

際而不相妨故. 言不可思議殊勝門者. 如

是業用甚深極妙獨尊殊勝. 非凡夫二乘之

所能知故. 如本此非心識分別能知以眞

如自在用義故故. 如是三種甚深大義. 二種

門中云何安立. 謂眞如門中三種大義者. 唯

各立一. 無雙立故. 若生滅門中三種大義

者. 三種突義具足雙立. 無前後故. 以之爲

別. 是故大印陀羅綱譬喩契經中作如是

說. 有體大義無相及用. 有相大義無體及

用. 有用大義無體及相. 如是三大有第一

一無第二一. 復次有體大義當有相用

有相大義當有體用有用大義當有體

相. 如是三大隨有第一一有第一一. 不

相捨離故. 餘種種相結總持擇分中自當

理明

已說顯示三種大義門. 次說門自入門破異

經數: 一六六八

經名: 釋摩訶衍論卷第六

頁數: 六四五

上      欄

門

本曰. 復次顯示從生滅門卽入眞如門.

所謂推心五陰色之與心六塵境界. 畢竟無

念. 以心無形相. 十方心之終不可得. 如人

迷故謂東爲西方實不轉. 衆生亦爾. 無明

□故謂心爲念心實不動. 若能觀察知心

無起. 卽得隨順入眞如門故

論曰. 今此論文爲明何義. 爲欲對治廣狹

大小諸異執故. 云何異執. 謂有衆生作如

是執一法界心是其本法. 亦廣亦大. 眞妄二

門是其末法. 亦狹亦小. 爲欲對治此執著

故作如是說門亦所入. 與本量等. 復次爲

欲顯示眞如門中. 無有爲法差別相故. 復

次爲欲顯示空五陰智. 如所空陰自體空

無. 以此能空所空皆空. 爲入眞如平等門

故. 復次爲欲顯示滅門假眞如門實故.

如本復次顯示從生滅門卽入眞如門所

謂推心五陰色之□心六塵境界畢竟無念

以心無形相十方心之終不可得故. 以何

義故. 譬喩門中東方喩覺. 西方喩念. 爲欲

顯示本覺般若. 出現淸淨智慧光明. 照耀

幽冥生死暗夜. 譬如日輪出現已訖. 發淨光

明破世間闇. 無明住地出生種種染法眷

屬. 隱覆無量無漏之性淸淨慧明. 譬如日

輪隱沒已訖. 發大暗夜障覆分別了知淸淨

明故. 如本如人迷故謂東爲西方實不轉

衆生亦爾. 無明迷故謂心爲念心實不動故.

自此已下明得益相. 謂有衆生了知心法

無有能起所起別相卽得成就眞如隨順.

中      欄

卽得成就眞如得入. 無有隨順無得入

故. 如本若能觀察知心無起卽得隨順入

眞如門故故

已說門自入門破異門. 次說對治邪執正解

門

本曰對治邪執者. 一切邪執皆依我見. 若

離於我則無邪執. 是我見有二種. 云何爲

二. 一者人我見. 二者法我見. 人我見者. 依

諸凡夫. 說有五種. 云何爲五. 一者聞修多

羅說如來法身畢竟寂寞猶如虛空. 以其

不知爲破著故. 卽謂虛空是如來性. 云何

對治. 明虛空相是其妄法. 體無不實. 以對

色故有是相見相令心生滅. 以一切色法

本來是心實無外色. 若無色者則無虛空

之相. 所謂一切境界唯心. 妄起故有. 若心

離於妄動. 則一切境界滅. 唯一眞心無所

不遍. 此謂如來廣大性智究竟之義. 非如

虛空相故. 二者聞修多羅說世間諸法畢竟

體空. 乃至涅盤眞如之法亦畢竟空. 從本已

來自空離一切相. 以不知爲破著故. 卽

謂眞如涅盤之性唯是其空. 云何對治. 明眞

如法身自體不空. 具足無量性功德故. 三

者聞修多羅說如來之藏無有增減. 體備

一切功德之法. 以不解故. 卽謂如來之藏

有色心法自相差別. 云何對治. 以唯依眞

如義說故因生滅染義示現說差別故. 四

者聞修多羅說一切世間生死染法. 皆依如

來藏而有. 一切諸法不離眞如以不解故.

謂如來藏自體. 具有一切世間生死等法. 云

下       欄

何對治. 以如來藏從本已來. 唯有過□沙

等諸淨功德不離不斷不異眞如義故. 以過

□沙等煩惱染法. 唯是妄有性自本無. 從無

始世來. 未曾與如來藏相應故. 若如來藏

體有妄法. 而使證會永息妄者. 則無是處

故. 五者聞修多羅說依如來藏故有生

死. 依如來藏故得涅盤. 以不解故. 謂衆

生有始. 以以始故. 復謂如來所得涅盤有

其終盡還作衆生. 云何對治. 以如來藏無

前際故. 無明之相亦無有始. 若說三界外

更有衆生始起者. 卽是外道經說. 又如來

藏無有後際. 諸佛所得涅盤與之相應. 則

無後際故. 法我見者. 依二乘鈍根故. 如來

但爲說人無我. 以說不究竟. 見有五陰生

滅之法. 怖畏生死妄取涅盤. 云何對治. 以

五陰法自性不生. 則無有滅本來涅盤故.

復次究竟離妄執者. 當知染法淨法分悉相

待. 無有相可說. 是故一切法. 從本已來

非色非心. 非智非識非有非無. 畢竟不可

說相. 而有言說者. 當知如來善巧方便. 假

以言說引導衆生. 其旨趣者皆爲離念歸

於眞如. 以念一切法令心生滅不入實

智故

論曰. 卽此文中自有四門. 云何爲四. 一者

顯示根本總相門. 二者顯示人見對治門. 三

者顯示法見對治相. 四者顯示俱非絶離門.

是名爲四. 言顯示根本總相門者. 無量無

邊過□沙數一切邪道. 無量無邊過□沙數

一切定執. 皆以我見爲自所依. 出生增長

經數: 一六六八

經名: 釋摩訶衍論卷第七

頁數: 六四六

上      欄

更無有餘. 爲此邪執作根本故. 是故無明

住地□邊際契經中作如是說. 一切無量種

種虛妄邪論之海. 以我見岳爲依而轉. 譬

如一切無量無邊. 種種林樹種種草木. 皆悉

以山爲依而轉故. 如本對治邪執者一切

邪執皆依我見. 若離於我則無邪執. 是我

見有二種. 云何爲二. 一者人我見. 二者法

我見故

已說顯示根本總相門. 次說顯示人見對治

門. 言顯示人見對治門者. 直爲對治邪定

聚及不定聚一切凡夫謬執過失生勝妙解

故. 五種人見治障別相. 文相明故不須重

釋. 復次無大要故. 如本人我見者. 依諸凡

夫說有五種乃至廣說. 又如來藏無有後

際. 諸佛所得涅盤與之相應則無後際故

故

已說顯示人見對治門. 次說顯示法見對治

門. 言顯示法見對治門者. 直爲對治二乘

衆生實有過失. 令得成就法空大理故. 二

種法見治障別相. 文相明故不須重釋. 如

本法我見者依二乘鈍根故. 如來但爲說

人無我. 乃至廣說則無有滅本來涅盤故故

已說顯示法見對治門. 次說顯示俱非絶離

門. 言顯示俱非絶離門者. 若有衆生除遣

二執證得二空. 通達諸法言語道斷心行處

滅. 斷斷照寂滅滅慮止無所達故. 如本復

次究竟離妄執者. 當知染法淨法皆悉相待

無有自相可說. 是故一切法從本已來. 非

色非心非智非識非有非無畢竟不可說

中      欄

相. 乃至廣說令心生滅不入實智故故

釋摩訶衍論卷第六

釋摩訶衍論卷第七

龍樹菩薩造

姚秦三藏筏提摩多奉   詔譯

已說對治邪執正解門. 次說分別發趣道相

門

本曰. 分別發趣道相者. 謂一切諸佛所證

之道. 一切菩薩發心修行趣向義故. 略說發

心有三種. 云何爲三. 一者信成就發心. 二

者解行發心. 三[&FFFF]#證發心. 信成就發心者. 依

何等人修何等行. 得信成就堪能發心. 所

謂依不定聚衆生. 有熏習善根力故. 信

業果報能起十善. 厭生死苦欲心無上菩

提. 得値諸佛親承供養修行信心. 經一萬

劫信心成就故. 諸佛菩薩敎令發心. 或以

大悲故能自發心. 或因正法欲滅. 以護法

因緣故能自發心. 如是信心成就得發心

者. 入正定聚畢竟不退. 名住如來種中正

因相應. 若有衆生善根微少. 久遠已來煩惱

深厚. 雖値於佛亦得供養. 然起入天種子.

或起二乘種子. 設有心大乘者. 根則不定.

若進若退. 或有供養諸佛. 未經一萬劫. 於

中遇緣亦有發心. 所謂見佛色相而發其

心. 或因供養衆僧而發其心. 或因二乘之

人敎令發心. 或學他發心. 如是等發心悉

下     欄

皆不定. 遇惡因緣或便退失墮二乘地. 復

認信成就發心者. 發何等心. 略說有三種.

云何爲三. 一者直心. 正念眞如法故. 二者

深心. 樂集一切諸善行故. 三者大悲心. 欲

拔一切衆生苦故. 問曰. 上說法界一相佛

體無二. 何故不唯念眞如. 復假心學諸善

之行. 答曰. 譬甘大摩尼寶體性明淨而有[&FFFF]#

穢之垢. 若人雖念寶性. 不以方便種種磨

鍊終無得淨. 如是衆生眞如之法體性空

淨. 而有無量煩惱垢染. 若人雖念眞如.

不以方便種種修習亦無得淨. 以垢無

量遍一切法. 故修一切善行以爲對治.

若人修行一切善法. 自然歸順眞如法故.

略說方便有四種. 云何爲四. 一者行根本方

便. 謂觀一切法自性無生離於妄見. 不住

生死. 觀一切法因緣和合業果不失. 起於大

悲修諸福德. 攝化衆生不住涅盤. 以隨

順法性無住故. 二者能止方便. 謂□愧悔

過. 能止一切惡法不令增長. 以隨順法

性離諸過故. 三者發起善根增長方便. 謂懃

供養禮拜三寶. 讚歎隨喜勸請諸佛. 以愛

敬三寶淳厚心故. 信得增長. 乃能志心無

上之道. 又因佛法僧力所護故. 能消業障

善根不退. 以隨順法性離癡障故. 四者大

願平等方便. 所謂發願盡於未來. 化度一

切衆生使無有餘. 皆令究竟無餘涅盤.

衆生平等無二. 不念彼此究竟寂滅故. 菩

薩發是心故. 則得少分見於法身以見法

經數: 一六六八

經名: 釋摩訶衍論卷第七

頁數: 六四七

上      欄

身故. 隨其願力能現八種利益衆生. 所

謂從兜率天退. 入胎住胎出胎出. 家成道.

轉法輪入於涅槃. 然是菩薩未名法身. 以

其過去無量世來. 有漏之業未能決斷. 隨

順自在力故. 如修多羅中或說有退墮惡

趣者. 非其實退. 但爲初學菩薩未入正位.

而懈怠者恐怖令使勇猛故. 又是菩薩一

發心後遠離怯弱. 畢竟不畏墮二乘地. 若

聞無量無邊阿僧祇劫. 勤苦難行乃得涅槃.

亦不怯弱. 以信知一切法從本已來自涅

□故. 解行發心者. 當知轉勝. 以是菩薩從

初正信已來. 於第一阿僧祇劫將欲滿故.

於眞如法中深解質前所修離相. 以知法

性體無□貪故. 隨順修行檀波羅蜜. 以知

法□無染離五欲過故. 隨願修行尸波羅

蜜. 以知法性無苦離瞋惱故. 隨順修行□

提波羅蜜. 以知法□無身心相離慢怠故.

隨順修行毘梨耶波羅蜜. 以知法性常定體

無亂故. 隨順修行禪波羅蜜. 以知法性體

明離無明故. 隨順修行般若波羅蜜. 證發

心者. 從淨心地乃至菩薩究竟地證何境

界. 所謂眞如. 以依轉識說爲境界. 而此證

者無有境界. 唯眞如智名爲法身. 是菩薩

於一念頃. 能至十方無餘世界. 供養諸佛

請轉法輪. 唯爲開導利益衆生不依文

字. 或示超地速成正覺. 以爲怯弱衆生

故. 或說我於無量阿僧祇劫當成佛道. 以

爲懈慢衆生. 能示如是無數方便不可

中      欄

思議. 而實菩薩種性根等. 發心則等所證亦

等. 無有超過之法. 以一切菩薩皆經三阿

僧祇劫故. 但隨衆生世界不同. 所見所聞.

根欲性異. 故示所行亦有差別. 又是菩薩

發心相者. 有三種種微細之相. 云何爲三.

一者眞心. 無分別故. 二者方便心. 自然遍行

利益衆生故. 三者業識心. 微細起滅故. 又

是菩薩功德成滿. 於色究竟處. 示一切世間

最高大身. 謂以一念相應慧無明頓盡. 名

一切種智. 自然而有不思議業. 能現十方

利益衆生. 問曰虛空無邊故世界無邊. 世界

無邊故衆生無邊. 衆生無邊故心行差別亦

復無邊. 如是境界不可分齊. 難知難解. 若

無明斷無有心想. 云何能了名一切種智.

答曰一切境界本來一心離於想念. 以衆生

妄見境界故. 心有分齊. 以妄起想念不

稱法性故. 不能了知. 諸佛如來離於見

想無所不遍. 心眞實故. 卽是諸法之性. 自

體顯照一切妄法. 有大智用無量方便. 隨

諸衆生所應得解. 皆能開示種種法義. 是

故得名一切種智. 問曰若諸佛有自然業.

能現一切處利益衆生者. 一切衆生若見

其身若[&FFFF]#神變. 若聞其說無不得利. 云

何世間多不能見. 答曰諸佛如來法身. 平等

遍一切處無有作意. 故說自然. 但依衆生

心現. 衆生心者猶如於鏡. 鏡若有垢色像

不現. 如是衆生心若有垢. 法身不現故

論曰. 卽此濁中自有二門. 云何爲二. 一者

總標總說門. 二者別釋散說門. 是名爲二. 第

下      欄

二門中自有三門. 云何爲三. 一者三種發心

分剖門. 二者發起問答決疑門. 三者因論生

論問答門. 是名爲三. 說相可觀. 言總標總

說門者. 爲欲顯示卽此分別發趣道相門

中. 無量無邊三世諸佛. 所誓願海所行因海.

所證果海所化徒海. 無量無邊三世一切諸

菩薩衆. 如是如是如如隨踐順行應轉. 如

其次第不超數量不過位地趣入義故. 復

次爲欲顯示如一切諸佛無趣向則. 一

切菩薩於彼無有趣向則中如如行故.

如本分別發趣道相者謂一切諸佛所證之

道. 一切菩薩發心修行趣向義故故. 已說

總標總說門. 次說別釋散說門. 此中三門.

如其次第應審思擇. 就第一三種發心分

剖門中卽有三種故. 自有三種門. 云何爲

三. 一者信成就發心門. 二者解行發心門. 三

者證得發心門. 是名爲三. 如本略說發心

有三種. 云何爲三. 一者信成就發心. 二者

解行發心. 三者證發心故. 就初門中卽有

三門. 云何爲三. 一者發起開問總標門. 二者

顯示答釋廣說門. 三者發起問答決疑門. 是

名爲三. 第一二門有二種重. 應審觀察. 就

第一發起開問總標門中卽有四意. 云何爲

四. 一者假者意. 問能修入故. 二者行相意.

問所修行故. 三者自分意. 問得成就故. 四

者向上意. 問勝進相故. 是名爲四. 如本信

成就發心者. 依何等人. 修何等行. 得信成

就堪能發心故

已說發起開問總標門. 次說顯示答釋廣說

經數: 一六六八

經名: 釋摩訶衍論卷第七

頁數: 六四八

上     欄

門. 就此門中卽有二門. 云何爲二. 一者隨

問次第答釋門. 二者擧劣顯勝生解門. 是名

爲二. 就隨問人第答釋門中卽有六門. 云

何爲六. 一者顯示修行假者門. 二者自然本

有熏習門. 三者顯示修行功能門. 四者信心

成就時量門. 五者顯示發心因緣門. 六者顯

示得益位勝門. 是名爲六. 言顯示修行假者

門者. 謂雖所化衆生無量無邊. 而今此處中

且取不定聚攝十信衆生故. 所以者何. 爲

欲令使化不定聚三品衆生. 十種信心具

足成就. 決定安立十住菩薩初發心住. 金剛

不變之位中故. 如本所謂依不定聚衆生

故. 言自然本有熏習門者. 謂如是衆生相

續中. 從無始世來. 常有本覺藏佛. 衆生善

根常□熏習令增長故. 如本有熏習善根

力故. 言顯示修行功能門者. 謂不定聚

種種衆生. 信因業果報似有不空因緣和合

之道理故. 知十惡過失. 起不應作意. 觀十

善功德. 起當應作意. 厭繫縛地心解脫

城. 漸漸出離向菩提故. 如本信業果報能

起十善厭生死苦欲心無上善菩提得値

諸佛親承供養修行信心故. 言信心成就

時量門者. 謂顯示其信心成就. 時節遠近差

別相故. 卽此門中十五契經各各異說. 云何

名爲十五異說. 一者一切諸法因緣無主契

經中作如是說. 爾時文殊師利卽白佛言.

尊者從具縛地入不從聚. 一切行者經幾

時節. 十種信心具足成就. 漸漸轉勝定不退

位. 於是尊者告文殊師利言. 善男子諦聽

中      欄

諦聽善思念之. 我當爲汝解說信成就時

節分際. 善男子一切行者從具縛地入不定

聚經一萬三千劫已訖. 卽便成就十種信

心. 決定菩薩初發心住. 二者攝無量大乘契

經中作如是說. 復次佛子信地假名菩薩. 六

萬四千劫量已滿. 卽便成就十愛樂心定金

剛地. 三者慧明陀羅尼契經中作. 如是說. 不

定聚衆生多經八萬一千五十報已訖. 信心

成就決定不退. 四者法門名字契經中作如

是說. 復次信樂地位毛頭凡夫. 經二萬六千

劫已說. 便信成就無所闕失. 五者淸淨三

昧契經中作如是說. 若有衆生入難角地

修行信心. 當九萬劫滿足已訖信品成就. 六

者金剛陀羅尼契經中作如是說. 信成就量

四萬八千六十劫量. 七者大智慧光明契經

中作如是說. 復次善男子. 若有衆生爲欲

成就功釋善根父母天地. 當經十刹那量

已訖. 卽便信地平坦無草. 八者實相本際決

定不動契經中作如是說. 信位成就. 信心發

起初刹那中. 十種信心具足圓滿. 九者文殊

師利圓滿因海大總持契經中作如是說. 三

阿僧祇大無量劫經過已訖. 卽便信位具足

成立. 十者甚及菩提因緣契經中作如是說.

建立信地唯三萬劫. 十一者大方便智善巧

契經中作如是說. 信行菩薩九千劫量. 決

定成就淸淨信心其思極樂. 十二者菩薩光

明遍照契經中作如是說. 爾時金剛慧菩薩

摩訶薩卽白佛言. 世尊無上菩提初種子地.

經幾時節決定淳熟. 菩提之芽出生增長. 佛

下     欄

言若爲成就初種子地. 當經七萬五千六

十劫. 初種子地具足建立. 十三者授記平等

契經中作如是說. 信心成就非遠非近非

無非有. 非高非下非本非末. 非去非來

非大非小. 非三世非非三世非位非地.

非善非惡非非非是. 言語道斷心行處滅.

是故名爲眞實信心. 十四者如來藏本識契

經中作如是說. 爾時地藏菩薩摩訶薩卽白

佛言. 世尊云何名爲廣大圓滿功德父母信

地品耶. 佛言. 十信十信十解十信. 十行十信

十向十信. 十地十信佛地十信. 乃至具縛惡

種子地. 及一切二乘皆悉十信. 無量無邊一

切諸法. 無一一法而非十信. 以此義故名

爲廣大圓滿信地. 十五者菩薩纓絡大本業

契經中作如是說. 信想菩薩於十千劫行

十善法. 決定安立信成就成就處. 是名十五異

說契經. 如是諸經以何以義故如是差別. 謂

衆生心無量無邊各差別故. 隨其心品說信

行相如是不同. 應審思擇. 今此文中且依

本業解釋而已. 如本經一萬劫信心成就

故故. 言顯示發心因緣門者. 謂已信心成就

行者. 爲欲發起第一住心. 當待緣力而發

起故. 於此文中自有三種. 云何爲三. 一者

勸請因緣. 二者救度因緣. 三者護法因緣. 是

名爲三. 言勸請因緣者. 所謂無量無邊一

切諸佛及大菩薩衆. 出現種種勝妙敎法契

經之海. 信位行者勸請敎化. 超不定地. 決

定安立不動域故. 如本諸佛菩薩敎令發

心故言救度因緣者. 所謂緣無量無邊種

經數: 一六六八

經數: 釋摩訶衍論卷第七

頁數: 六四九

上      欄

種衆生之一切苦海. 以之爲因發起金剛不

退廣大淸淨大慈悲心故. 如本或以大悲

故能自發心故. 言護法因緣者. 所謂諸佛

敎法欲破滅時. 以種種方便隨宜隨應隨

當. 隨時隨處不惜身命. 救護佛法大因

緣之力故. 自能發起金剛不退廣大淸淨大

久住心故. 如本或因正法欲滅以護法因

緣故能自發心故. 言顯示得益位勝門者.

所謂信成就得解行者. 具足十名無退失

故. 云何爲十. 一者名爲無憂惱人. 遠離退

還墮於凡夫具縛煩惱地怖畏心故. 二者

名爲大富貴人. □除煩惱之荒. 收藏涅盤

之果故. 三者名爲種性高勝入. 遠離凡夫

之下劣種. 已入如來尊高種性中故. 四者名

爲手足具備人. 執般若炬遊行法界廣大

庭故. 五者名爲作大江水人. 無□直流入

薩婆若之大海中故. 六者名爲宮殿建立人.

已超不定地決定安住如來家中故. 七者

名爲眞實佛子人. 遠離凡胎已入聖台故.

八者名爲大福田人. 出離煩惱獨淸淨故.

九者名爲徒衆無量人. 法界衆生皆悉以爲

自眷屬故. 十者名爲無障□人. 隨心轉故.

是名爲十. 如本如是信心成就得發心者

入正定聚畢竟不退名住如來種中正因

相應故

已說隨問次第答釋門. 次說擧劣顯勝生解

門. 就此門中卽有二門. 云何爲二. 一者擧

劣顯劣形相門. 二者擧勝顯勝形相門. 是名

爲二. 言擧劣顯劣形相門者. 所謂善根微

中       欄

薩煩惱深厚凡夫衆生. 雖値摩訶衍之因緣.

而起小善根種子故. 如本若有衆生善根

微少久遠已來煩惱深厚雖値於佛亦得供

養然起人天種子或起二乘種子故. 言擧

勝顯勝形相門者. 所謂若有衆生心摩訶

衍之甚深微妙法門. 其心卽便不能決定.

値順因緣恍惚若進. 遇逆因緣自然若退.

無定心故. 如本設有心大乘者根則不定

若進若退故. 若不能定. 云何名爲勝高人

耶. 雖不能定. 而所望法而最高故復次

望起天人二乘之種子故. 自此已下顯示信

心成就無定時. 解釋十四經之大意焉. 所

謂若有衆生供養諸佛. 信心成就其時不定.

或極極遠. 或極極近. 或中間故. 所以者何.

隨緣有無信熟生故. 如本或有供養諸佛

未經一萬劫於中遇緣亦有發心故. 自

此已下造作別釋. 顯示發心因緣之相. 於

此文中卽有四種發心因緣. 云何爲四. 一

者見佛因緣. 因見如來妙色之身. 而能發

起廣大心故. 如本所謂見佛色相而發其

心故.  二者供僧因緣. 以種種具供養衆僧.

因此因緣而能發起廣大心故. 如本或因

供養衆僧而發其心故. 三者□愧因緣. 見

聞二乘之人敎法□愧其劣. 因此因緣而

能發起廣大心故. 如本或因二乘之人敎

令發心故. 四者隨兼因緣. 隨他兼心. 因此

因緣. 而能發起廣大心故. 如本或學他發

心故. 是名爲四. 自此已下作其因緣. 顯示

十種信心不定聚形相. 及總結前所說之十

下     欄

信決釋分焉. 以何義故十種信品立不定

稱. 所謂若値順當因緣隨向善趣. 若遇

逆違因緣應趣惡道. 譬如經毛隨風所吹

東西轉故. 如本如是等發心悉皆不定遇

惡因緣或便退失墮二乘地故

已說第一重二種門. 次說第二重二種門.

言復次信成就發心者發何等心者. 卽是發

起開問總標門. 謂發開問總□所爲故. 略

說有三種者. 卽是總標總答焉歟. 云何爲

三者. 卽是總擧總問焉歟. 自此已下直明

顯示答釋廣說門. 就此門中卽有三種. 云

何爲三. 一者正智方便門. 二者福德具足門.

三者安樂成就門. 是名爲三. 於此三中初

通二利. 中唯自利. 後唯利他. 復次初二唯自

利分. 後一利他. 復次三種皆通二故. 皆悉

各各具足標釋. 應審思擇. 言正智方便門

者直心. 爲正體智有作方便故. 如本一者

直心正念眞如法故故. 言福德具足門者

深心. 爲一切功德有作方便故. 如本二者

深心□集一切諸善行故故. 言安樂成就

門者悲心. 能善救度一切衆生無量苦惱. 令

得安穩廣大樂故. 如本三者大悲心欲拔

一切衆生苦故故

已說第二重二種門. 次說發起問答決疑門.

就此門中卽有二門. 云何爲二. 一者前後

二. 言前後相違難問門者. 謂擧上下之二

文相違. 難其差別相故. 云何相違. 謂上文

中作如是說. 所言覺義者謂心體離念相

經數: 一六六八

經名: 釋摩訶衍論卷第七

頁數: 六五○

上       欄

離念相者等虛空界無所不遍法界一相

卽是如來平等法身依此法身說名本覺.

於下文中作如是說. 二者深心樂集一切

諸善行故. 上下二文如是相違. 是故發問

難其異相. 應審思擇□本問曰上說法界

一相佛體無二何故不唯念眞如復假心

學諸善行故

已說前後相違難問門. 次說開通會釋消難

門. 就此門中卽有七門. 云何爲七. 一者正

答決斷彼難門. 二者修善行者得益門. 三者

修行善巧方便門. 四者顯示發心功德門. 五

者揀擇上下顯異門. 六者通契經文決疑門.

七者讚歎發心功德門. 是名爲七. 就初門

中卽有三門. 云何爲三. 一者開示譬喩善

巧門. 二者合就契當安立門. 三者顯示法說

生解門. 是名爲三. 就譬喩門中卽有四種.

云何爲四. 一者寶喩. 二者淨喩. 三者垢染

喩. 四者入衆喩. 是名爲四. 言寶喩者. 謂卽

大摩尼珠之寶. 如是珠寶當有何處. 如是

珠寶當有黃石. 如是珠寶其□如何. 謂深

黃色. 其身形相當如何耶. 謂甘方座. 無長

短. 故大小之相其量云何. 謂一丈故. 如是珠

寶諸黃石中皆悉具足無有黃石而無摩尼.

其止住相次第如何. 謂第一珠. 第二黃金. 第

三石體. 此摩尼珠一丈量者. 彼諸黃石或有

極小或有極大. 各各差別. 豈可得言□遍

一切. 此摩尼珠有殊勝力雖一丈量. 遍於

大中小中無餘無所障□. 亦可得說遍

一切處. 於彼石中有此寶故. 其鎬色黃應

中      欄

審觀察. 是名寶喩. 如本答曰譬如大摩尼

寶故. 言性淨喩者. 如是珠寶其體性甚極

明白. 遠離塵累故. 是名爲性淨喩. 如本體

性明淨故. 言垢染喩者. 如是珠寶能爲金

石等之所障. 不能出現明白相故. 是名

爲垢染喩. 如本而有[&FFFF]#穢少垢故. 言人衆

喩者. 謂極窮貧極懈怠故. 不心寶人. 幷及

精進樂心寶人故. 是名爲人衆喩. 如本若

人雖念寶性不以方便種種磨鍊終無得

淨故

已說開示譬喩善巧門. 次說合說契當安立

門. 寶喩中言大摩尼珠者. 當喩何法. 喩本

覺佛性故. 所以者何. 本覺佛性隱藏衆生相

續身中. 似彼珠故. 言黃石者當喩何法.

喩一切衆生相續故. 所以者何諸衆生身藏

□佛性似彼石故. 言色黃者當喩何法.

喩彼佛性不變義故. 所以者何眞如佛性堅

固不改似彼金故. 言如方座無長短者.

當喩何法. 喩眞如法平等無增減故. 所以

者何. 此眞如法一味平等. 無有無別似彼

座故. 言一丈者當喩何法. 喩眞如法具足

圓滿無闕失故. 所以者何. 眞如法身具足

萬德無所闕失. 似彼丈故. 言如是珠寶

得黃石中皆悉具足. 無有黃石而無摩尼

者當喩何法. 喩眞如性遍諸衆生種種身

中. 無有衆生而無眞如本覺性故. 所以者

何. 此眞如性離不遍過似彼珠故. 言第一

珠第二黃金第三石體者. 當喩何法. 喩俱

有次第法漸漸[&FFFF]#現故. 所以者何. 從本覺

下       欄

智流轉. 建立四相海時. 如其次第漸漸[&FFFF]#

現似彼三故. 言此摩尼珠有珠勝力雖一

丈量. 遍於大中小中無餘者. 當喩何法.

喩眞如本覺有不思議業. 遍蚊龍等小大身

中無妨難故. 所以者何. 此眞如法其性平

等. 遍凡聖中似彼珠故. 言於彼石中有

此寶故其石色黃者. 當喩何法. 喩諸衆生

悉有本覺有心相故. 所以者何. 一切衆生

有覺心故有了別識似彼石故

已說寶喩合說契當門. 次說淨喩合說契當

門. 言如是珠寶其體性甚極明白遠離塵

累者. 當喩何法. 喩性淨本覺淸淨明白離

垢故

已說淨喩合說契當門. 次說染喩合說契當

門. 言如是珠寶能爲金石等. 之所障不能

出現明白相者. 當喩何法. 喩自性淸淨心.

爲無明之沂隱覆. 不能出現無漏性德

故

已說染喩合說契當門. 次說人喩合說契當

門. 言二種人者當喩何法. 喩心佛法寶

極精進人極懈怠人故. 如本如是衆生故

已說合說契當安立門. 次說顯示法說生解

門. 於此門中如其次第. 法說合喩生行

者解應審思釋. 文相明故不須別釋. 如本

眞如之法體性空淨而有無量煩惱染垢. 若

人雖念眞如不以方  便種種修習亦無得

淨以垢無量無邊遍一切法故修一切善

行以爲對治故

已說正答決斷彼難門. 次說修善行者得